sagorsarker/bangla-wikipedia huggingface dataset:
কম্পন (প্রাকৃতিক ঘটনা)

সাধারণত একটি বিশাল পরিমাণ শক্তির হঠাৎ নিঃসরণ এবং ভূকম্পন তরঙ্গ হিসেবে সম্ভাব্য খুবই প্রচণ্ডতা নিয়ে এর পরিচলনের কারণে কোনো উপগ্রহ, গ্রহ বা নক্ষত্র যখন কম্পিত হয় তখন এর পৃষ্ঠে কম্পনের সৃষ্টি হয়।
এধরনের কম্পনের মাঝে রয়েছেঃ
পৃথিবীর অভ্যন্তরে সঞ্চিত শক্তির ভূকম্পন তরঙ্গ হিসেবে হঠাৎ নিঃসরণের কারণে পৃথিবীতে ভূমিকম্পের সৃষ্টি হয়। পৃথিবী পৃষ্ঠে, ভূমির কম্পন, বিচ্চ্যুতি বা মাঝে মাঝে সুনামি হিসেবে ভূমিকম্পের প্রকাশ ঘটে যা জন-জীবনের মারাত্মক ক্ষতি করে থাকে। পৃথিবীতে বেশিরভাগ ভূমিকম্পের কারণ হল ভূগর্ভে ফাটল ও টেকটোনিক প্লেটের স্তরচ্যুতি হওয়া যদিও সেটা অন্যান্য কারণ যেমন অগ্ন্যুৎপাত, ভূমিধস, খনিতে বিস্ফোরণ বা ভূগর্ভস্থ নিউক্লিয়ার গবেষণায় ঘটানো আণবিক পরীক্ষা থেকেও হতে পারে।
চাঁদকম্পন হলো ভূকম্পনের মতই একটি ঘটনা যা চাঁদের পৃষ্ঠে ঘটে থাকে (অর্থাৎ চাঁদে কম্পন)। অ্যাপোলো নভোচারীরা এটি প্রথম আবিষ্কার করেন। সবচেয়ে শক্তিশালী চাঁদকম্পনগুলিও সবচেয়ে শক্তিশালী ভূকম্পনের থেকে বেশ দূর্বল। যদিও, ভূকম্পীয় কম্পনকে কমানোর মত যথেষ্ট কিছু না থাকায় এরা কয়েক ঘণ্টা পর্যন্ত স্থায়ী হয়।
মঙ্গলকম্পন হলো সেই ধরনের কম্পন যা মঙ্গল গ্রহে সঙ্ঘটিত হয়। ২০১২ সালের একটি সমীক্ষা অনুযায়ী প্রতি মিলিয়ন বছরে মঙ্গলকম্পন হতে পারে। ইহা মঙ্গলের টেকটোনিক সীমানার সাথে সম্পর্কীত। একটি অনুনাদ, সম্ভবত একটি মঙ্গলকম্পনকে সর্বপ্রথম ২০১৯ সালের ৬ এপ্রিল নাসার ইনসাইট অবতরণকারী কর্তৃক পরিমাপ করা হয়।
শুককম্পন হলো সেই ধরনের কম্পন যা শুক্র গ্রহে সঙ্ঘটিত হয়।
একটি শুককম্পন শুক্র গ্রহে নতুন কিছু চড়াই এবং ভূমিধসের কারণ হতে পারে। ১৯৯০ সালের নভেম্বরে এবং ১৯৯১ সালের ২৩ জুলাইয়ে, ম্যাগেল্লান কর্তৃক ২° দক্ষিণ অক্ষাংশ এবং ৭৬° পূর্ব দ্রাঘিমাকে কেন্দ্র করে ৩৮ কিলোমিটার দীর্ঘ এবং ২৪ কিলোমিটার প্রস্থে শুক্রের দুইটি ছবি নেওয়া হয়। অ্যাফ্রোডাইটি ভূমির এই অঞ্চলের ছবিদ্বয় একটি শিখরাকৃতির ঢালু উপত্যকা দেখায় যা নানা চ্যুতি দ্বারা বিভক্ত।
সৌরকম্পন হলো সেই ধরনের কম্পন যা সূর্যে সঙ্ঘটিত হয়।
সৌরকম্পন উদ্ভূত ভূকম্পীয় কম্পন ফটোস্ফিয়ারে সঙ্ঘটিত হয় যার বেগ হতে পারে ৩৫০০০ কিলোমিটার প্রতি ঘণ্টা (২২,০০০ মাইল প্রতি ঘণ্টা) এবং এরা মিলিয়ে যাওয়ার আগে প্রায় ৪,০০,০০০ কিলোমিটার (২,৫০,০০০ মাইল) পাড়ি দিতে পারে।
তারাকম্পন হলো ভূমিকম্পের অনুরূপ একটি জ্যোতিঃপদার্থবৈজ্ঞানিক ঘটনা, যা একটি নিউট্রন তারার ভূত্বকের হঠাৎ সমন্বয়ের কারণে ঘটে। ধারণা করা হয় যে দুইটি ভিন্ন প্রক্রিয়ায় তারাকম্পন ঘটে। একটি হলো অভ্যন্তরীণ অতি শক্তিশালী চৌম্বক ক্ষেত্রের কারণে এর পৃষ্ঠে জন্মানো টান এবং অন্যটি হলো আবর্তন হ্রাস।
এখন পর্যন্ত আবিষ্কৃত সবচেয়ে শক্তিশালী তারাকম্পনটি সঙ্ঘটিত হয় এসজিআর ১৮০৬-২০ নামক ম্যাগনেটারে যা ২০০৪ সালের ২৭ ডিসেম্বর শনাক্ত হয়।
গায়ত্রী জয়রামণ

গায়ত্রী জয়রামণ হলেন একজন ভারতীয় অভিনেত্রী। তিনি মূলত তামিল, কন্নড়, তেলুগু এবং মালয়ালম ভাষার ছবিতে অভিনয় করেছেন। তিনি তামিল টেলিভিশন ধারাবাহিকে কেন্দ্রীয় এবং পার্শ্ব উভয় চরিত্রে অভিনয়ের মাধ্যমে তাঁর কর্মজীবন শুরু করেছিলেন।
গায়ত্রী জয়রামণ মুম্বাইয়ের আদর্শ বিদ্যালয় এবং চার্চ পার্ক থেকে শিক্ষা গ্রহণ করেছেন। তিনি চার বছর বয়সের আগে পর্যন্ত তাঁর পরিবারের সাথে শাহাবাদে (গুলবর্গার কাছাকাছি একটি স্থান) তাঁর শৈশব অতিবাহিত করেছেন। অতঃপর তিনি এক বছর বেঙ্গালুরুতে কাটিয়েছেন। গায়ত্রী প্রথমে চিকিৎসা ক্ষেত্রে তার কর্মজীবন গড়ার ইচ্ছা পোষণ করেছিলেন। বোর্ড পরীক্ষায় ৯৪% অর্জন করেও তিনি ডাক্তারি কলেজে আসন পাননি এবং তাই আইজিএনওইউ-এ জীবন বিজ্ঞান বিভাগে বিএসসি পড়া শুরু করেছিলেন। গায়ত্রী মডেলিং এবং শিক্ষার মধ্যে তাঁর সময়কে ভারসাম্যপূর্ণভাবে বিভাজন করেছিলেন এবং অতঃপর তিনি চেন্নাইয়ের এসআরএম কলেজে ফিজিওথেরাপিও নিয়ে পড়াশোনা করতে শুরু করেছিলেন। একসাথে পড়াশোনা ও মডেলিং বিষয়ে তাঁর সিদ্ধান্ত সম্পর্কে তিনি বলেছিলেন যে "পর্দার একজন অভিনেত্রী সাধারণত সর্বাধিক চার বছর অতিবাহিত করেন" এবং অভিনেত্রী হিসাবে জীবন শেষ হওয়ার পরে তিনি সর্বদা ফিজিওথেরাপিতে ফিরে আসতে চান।
তিনি নাইলি সিল্কসের জন্য প্রথম মডেলিং শুরু করেছিলেন, তারপরে কুমারান সিল্কস, পোথিস এবং চেন্নাই সিল্কস-এর মতো সৌন্দর্য প্রতিযোগিতায় অংশ নেওয়ার পরে ১৯৯৭ সালের অক্টোবরে মিস তামিলনাড়ু খেতাব এবং ১৯৯৯ সালে মিস দক্ষিণ ভারতের খেতাব অর্জন করেছিলেন। তিনি ৮,০০০ প্রতিযোগীর মধ্যে শীর্ষ ২৬ চূড়ান্ত প্রতিযোগীর মধ্যে নির্বাচিত হয়ে শেষ পর্যন্ত চতুর্থ স্থান অর্জন করে ফেমিনা মিস ইন্ডিয়া ২০০০-এর চূড়ান্ত পর্যায়ে প্রবেশ করেছিলেন। তিনি টেলিভিশনে একজন ভিডিও জকি হিসেবেও কাজ করেছিলেন; সান টিভিতে প্রচারিত ফান্টা "ইলাময় পুধুমাই" এবং বিজয় টিভিতে প্রচারিত "টেলিফোন মণিপল"-এ তিনি উপস্থিত হয়েছিলেন।
গায়ত্রী পরিচালনার পাশাপাশি একজন অভিনেত্রী হিসেবে তাঁর কর্মজীবন শুরু করেছিলেন। কৈলাস বলচন্দের টেলিভিশন ধারাবাহিক "আঝুক্কু বেশ্তি"-তে কাজ করেছিলেন। পরবর্তীতে নাগাভারনার "নীলা" (যেটি ক্যান্সারে আক্রান্ত একজন উপজাতি গায়কের ওপর নির্মিত একটি কন্নড় ভাষার চলচ্চিত্র ছিল) নামক চলচ্চিত্রে কাজ করার পূর্বে তিনি অর্জুন সারজার মতো একজন বিশিষ্ট পরিচালকের সাথে কাজ করার প্রস্তাব প্রত্যাখ্যান করেছিলেন। ভারতের আন্তর্জাতিক চলচ্চিত্র উৎসবে প্রদর্শিত হওয়ার জন্য এটি ৩২টি ভারতীয় চলচ্চিত্রের মধ্যে একটি হিসাবে নির্বাচিত হয়েছিল। গায়ত্রী তাঁর অভিনয়ের জন্য সিনেমা এক্সপ্রেস পুরস্কার লাভ করেছিলেন, একজন সমালোচক এটিকে "পরিপক্ব অভিনয় হিসাবে অভিজ্ঞ অভিনেত্রী হওয়ার ছাপ দেয় বলে" বর্ণনা করেছিলেন। প্রভু দেবের বিপরীতে "মানধাই তিরুদিভিটায়" অভিনয় করার বিষয়ে প্রযোজক কেআরজি-র সাথে যোগাযোগ করার পরে তিনি তাঁর তামিল চলচ্চিত্রের সূচনা করেছিলেন। এই চলচ্চিত্রটি মুক্তি পাওয়ার পরে গায়ত্রী মন্তব্য করেছিলেন যে এই চলচ্চিত্রে তাঁর চরিত্রটি পাল্টে দেওয়া হয়েছিল, কৌশল্যা দ্বারা অভিনীত ইন্ধু (যেটি কেন্দ্রীয় চরিত্র ছিল) চরিত্রটি চিত্রায়নের জন্য তিনি স্বাক্ষর করেছিলেন। এই চলচ্চিত্রটি বাণিজ্যিকভাবে এক ব্যর্থ চলচ্চিত্রে পরিণত হয়েছিল, যদিও "মনজাকাত্টু ময়না" গানে তাঁর উপস্থিতি সকলের নজর কেড়েছিল।
২০০৭ সালের মে মাসে তিনি আন্দামান দ্বীপপুঞ্জের একটি ছোট এবং বেসরকারীভাবে আয়োজিত বিবাহ অনুষ্ঠানে একজন ভারতীয় উদ্যোক্তা এবং লেখক সামিত সাভনিকর সাথে বিবাহ বন্ধনে আবদ্ধ হয়েছিলেন।
অবরুদ্ধকরণ (জরুরি অবস্থা)

অবরুদ্ধকরণ বলতে এক ধরনের জরুরি অবস্থাকালীন ব্যবস্থাবিধিকে বোঝায় যাতে কোনও আসন্ন বিপদের হুমকির প্রেক্ষিতে সাময়িকভাবে কোনও নির্দিষ্ট এলাকা বা ভবনের ভেতরে বাইরের মানুষের প্রবেশ এবং ঐ এলাকা বা ভবন থেকে মানুষের বের হওয়ার উপরে নিষেধাজ্ঞা আরোপ করা হয়। সাধারণত কর্তৃপক্ষের ঊর্ধ্বতন কোনও ব্যক্তি তাঁর ক্ষমতাবলে এই অবরুদ্ধকরণ ব্যবস্থাবিধি জারি করতে পারেন। একে ইংরেজিতে লকডাউন (Lockdown) বলা হয়।
সাধারণত লকডাউন বা অবরুদ্ধকরণের সময় নিত্যপ্রয়োজনীয় দ্রব্যের (যেমন খাদ্যদ্রব্যের) দোকান, মুদির দোকান, ঔষধালয়, হাসপাতাল, স্বাস্থ্যকেন্দ্র, ওষুধ প্রস্তুতকারক সংস্থা এবং ব্যাংক খোলা রাখা হয়। এটিএম যন্ত্র (স্বয়ংক্রিয় ব্যাংকিং যন্ত্র), টেলিভিশন, বেতার, টেলিযোগাযোগ, ইন্টারনেট, পানি, গ্যাস ও বিদ্যুৎসেবা চালু থাকে।
এর বিপরীতে লকডাউন বা অবরুদ্ধকরণের সম্পূর্ণ সময় ধরে অন্য প্রায় সমস্ত অনাবশ্যক কর্মকাণ্ড বন্ধ থাকে। পোশাকের দোকান, ইলেকট্রনীয় দ্রব্যের দোকান, চুলকাটা, কেশবিন্যাস ও সৌন্দর্যচর্চার দোকান, খোলা বাজার বা অভ্যন্তরীণ বাজার ও বিপণীবিতান, ইত্যাদি বন্ধ থাকে। গ্রন্থাগার, সম্মেলন কেন্দ্র, যুবকেন্দ্র, যেকোন মাঠ বা ক্রীড়াক্ষেত্র, শরীরচর্চা কেন্দ্র বা জিম, নগরউদ্যানের জমায়েত হবার জায়গা (যেমন খেলার জায়গা), ভিডিও গেম খেলার জায়গা, ধর্মীয় উপাসনালয় (তবে অন্ত্যেষ্টিক্রিয়াতে পরিবারের নিকটতম সদস্যেরা সমবেত হতে পারবে), হোটেল, হোস্টেল বা এই জাতীয় বাণিজ্যিক রাত্রিনিবাস, যেকোনও ধরনের অস্থায়ী আবাসন, ইত্যাদি সব বন্ধ থাকে।
লকডাউন বা অবরুদ্ধকরণের সময় যেসমস্ত আবশ্যকীয় কর্মকাণ্ড চালানোর অনুমতি দেওয়া হয়, তার মধ্যে আছে নিত্যপ্রয়োজনীয় দ্রব্যাদি যেমন খাদ্য ও ঔষধপত্র ক্রয় করা (তবে যত কম সম্ভব বাইরে গিয়ে), নিজের কোনও অসুখের জন্য কিংবা কোনও অসহায় ব্যক্তিকে সহায়তা করতে ডাক্তারের কাছে যাওয়া ও হাসপাতালে যাওয়া, সামাজিক দূরত্বের বিধিনিষেধ বজায় রেখে (সাধারণত একা বা পরিবারের সদস্যের সাথে) শরীরচর্চার স্বার্থে রাস্তায় হাঁটতে বের হওয়া, ইত্যাদি।
কার্যালয়গুলিকে অবরুদ্ধকরণ বা লকডাউনের সময় এমন ব্যবস্থা গ্রহণ করার নির্দেশ দেওয়া হয় যাতে কর্মচারীরা বাসায় বসেই তাদের কাজ সম্পাদন করতে পারে। বেশিরভাগ কার্যালয় হয় সম্পূর্ণ বন্ধ করে দেওয়া হয়, কিংবা অবরুদ্ধকরণ পর্ব শেষ না হওয়া পর্যন্ত এগুলি ন্যূনতম কর্মচারীর সাহায্যে কর্মকাণ্ড নির্বাহ করে। যারা দিনমজুরি করেন বা সাময়িক চাকুরি বা ছুটা/খ্যাপে কাজ করেন, তাদের জন্য সরকার বিশেষ ভাতার ব্যবস্থা করতে পারে। তবে অত্যাবশ্যক পেশাগুলির ক্ষেত্রে উপরের নিষেধাজ্ঞাগুলি সাধারণত সম্পূর্ণরূপে প্রযোজ্য হয় না।
অবরুদ্ধকরণ বা লকডাউনের সময় যেসমস্ত অনাবশ্যক কর্মকাণ্ড সাধারণত নিষিদ্ধ করা হয়, তাদের মধ্যে আছে বিদ্যালয়, মহাবিদ্যালয় ও উচ্চ শিক্ষাপ্রতিষ্ঠানে শিক্ষাপ্রদান, রেস্তোরাঁয় বা খাবারের দোকানে খাদ্যগ্রহণ, ধর্মীয় কারণে প্রার্থনাস্থলে বা অন্যত্র একত্রিত হওয়া, বিবাহের অনুষ্ঠান আয়োজন, চলচ্চিত্র প্রেক্ষাগৃহে (সিনেমা হল) গমন, বিপণীবিতান, কেনাকাটার দোকান বা শপিং মলে গমন, নগর-উদ্যানে গমন, ইত্যাদি। কখনও কখনও চরম পর্যায়ে ১৪৪ নং ধারা জারি করা হতে পারে, যাতে যেকোনও ধরনের জনসমাগম আইন করে নিষিদ্ধ করা হয়।
যদি কেউ লকডাউন বা অবরুদ্ধকরণের বিধিনিষেধ অমান্য করে, তাহলে সেই অমান্যকারী ব্যক্তির বিরুদ্ধে আইনি ব্যবস্থা নেবার সুযোগ থাকে, যেমন জরিমানা বা কারাগারে প্রেরণ।
সৌর দেবদেবীগণের তালিকা

সৌর দেবদেবী বলতে সূর্য অথবা সচরাচর ক্ষেত্রে সূর্যের প্রত্যক্ষ শক্তি ও ক্ষমতা-সংক্রান্ত কোনও বৈশিষ্ট্যের প্রতিনিধিত্বকারী দেবদেবীদের বোঝায়। নথিবদ্ধ ইতিহাসের অধিকাংশ পর্যায়েই বিভিন্ন আকারে সৌর দেবদেবী ও সূর্যের উপাসনার কথা জানা যায়। নিচে সৌর দেবদেবীদের তালিকা দেওয়া হল:
ভুটানে কোভিড-১৯ এর বৈশ্বিক মহামারি

এই নিবন্ধটিতে ২০২০ সালে ভুটানের উপর বিশ্ব স্বাস্থ্য সংস্থা কর্তৃক ঘোষণাকৃত করোনাভাইরাসঘটিত মহামারি ব্যাধির প্রভাব সম্পর্কে আলোকপাত করা হয়েছে। এতে সমসাময়িক সকল ঘটনা এবং পরিসংখ্যান নাও থাকতে পারে।
২০২০ সালের ৬ মার্চ ভুটান প্রথম কোনো কোভিড-১৯ আক্রান্ত ব্যক্তির কথা নিশ্চিত করে। আক্রান্ত ব্যক্তি ছিলেন ৭৬ বছর বয়সী একজন মার্কিন পুরুষ, যিনি ভারত হয়ে দেশটিতে গমন করেন। এ ঘটনায় তার ৫৯ বছর বয়সী স্ত্রী, গাড়ি চালক এবং গাইড সহ তার সাথে সরাসরি যোগাযোগ করা প্রায় ৯০ জনকে সঙ্গনিরোধ (কোয়ারেন্টাইন) করা হয়েছিল।
ভুটান তাৎক্ষণিকভাবে দুই সপ্তাহের জন্য দেশটিতে বিদেশী পর্যটকদের প্রবেশ নিষিদ্ধ করেছিল। রাজধানী থিম্পু সহ তিনটি অঞ্চলের স্কুল বন্ধ করে দেওয়া হয়েছিল।
কোভিড-১৯ আক্রান্ত সেই ৭৬ বছর বয়সী মার্কিন পুরুষকে ১৩ মার্চ মার্কিন যুক্তরাষ্ট্রে সরিয়ে নেওয়া হয়।
২০ মার্চে সেই মার্কিন পর্যটকের স্ত্রীর কোভিড-১৯ ধরা পড়ে। আর গাড়ি-চালক এবং গাইড উভয়ের কোভিড-১৯ পরীক্ষার ফলাফল নেগেটিভ পাওয়া যায়। তবুও, তাদের দুজনের কোয়ারেন্টাইনের সময়সীমা বর্ধিত করা হয়।
২২ মার্চ ভুটানের রাজা জিগমে খেসার নামগিয়েল ওয়াংচুক জাতির উদ্দেশে দেওয়া এক ভাষণে দেশটির স্থল সীমানা বন্ধ করে দেওয়া ঘোষণা দেন।
ভুটানে বিমান পরিবহনের সেবা দিতে শুধুমাত্র ড্রুক এয়ার চালু রেখে বাকি সব ফ্লাইট বন্ধ করে দিয়েছে ভুটান এয়ারলাইন্স। ২৩ মার্চে, দেশটিতে কেবল একজন পর্যটক অবস্থান করছিলেন।
বানৌজা আবু উবাইদাহ

বাংলাদেশ নৌবাহিনী জাহাজ (সংক্ষেপেঃ বানৌজা) আবু উবাইদাহ বাংলাদেশ নৌবাহিনী-র একটি টাইপ ০৫৩এইচ৩ ফ্রিগেট। যা ইতোপূর্বে চীনের সশস্ত্র বাহিনী পিপলস লিবারেশন আর্মি নেভি'র ইস্টার্ন থিয়েটার কমান্ড কর্তৃক ব্যবহৃত দ্বিতীয় প্রজন্মের ফ্রিগেট। ফ্রিগেটটি চীনের সাংহাইয়ে অবস্থিত জিয়াঙ্গান পোতাঙ্গনে নির্মিত। এর পূর্ব নাম পুতিয়ান (হাল ৫২৩)। এই ফ্রিগেট বাংলাদেশ নৌবাহিনীর বহুমাত্রিক যুদ্ধ ক্ষমতা সম্পন্ন একটি ফ্রিগেট। ফ্রিগেটটি বাংলাদেশ সরকারের ফোর্সেস গোল ২০৩০ -এর আওতায় নৌবাহিনীর ত্রিমাত্রিক সক্ষমতা বৃদ্ধির জন্য নৌবহরে সংযোজন করা হয়েছে।
টাইপ ০৫৩এইচ৩ এই ফ্রিগেটটি ১৯৯৯ সালের ডিসেম্বর মাসে চীনের পিপলস লিবারেশন আর্মি নেভি'র পূর্ব সাগর নৌবহরে পুতিয়ান নামে যুক্ত হয়। ২০১৯ সালে লিয়ানইয়ুঙ্গাং নামে আরেকটি ফ্রিগেট সহ এই ফ্রিগেটটিকে বিমুক্ত করে এবং সংস্কার করতে জিয়াঙ্গান পোতাশ্রয়ে পাঠায়। জুন ২০১৮-তে বাংলাদেশ নৌবাহিনী চীন হতে দুইটি ফ্রিগেট ক্রয়ের চুক্তি করে। চুক্তি অনুযায়ী পুতিয়ান ও লিয়ানইয়ুঙ্গাং ফ্রিগেট সংস্কার করে ১৮ ডিসেম্বর, ২০১৯ তারিখে বাংলাদেশ নৌবাহিনীর কাছে হস্তান্তর করা হয়। বাংলাদেশ নৌবাহিনী সংস্কারকৃত পুতিয়ান ও লিয়ানইয়ুঙ্গাং-এর নাম পরিবর্তন করে বানৌজা আবু উবাইদাহ ও বানৈজা ওমর ফারুক রাখে। ২৩ ডিসেম্বর, ২০১৯ তারিখে সমরযান দুইটি বাংলাদেশের উদ্দেশ্যে যাত্রা করে চীনের জানজিয়াং বন্দর ও মালয়েশিয়ার ক্লাং বন্দর হয়ে প্রায় ৮ হাজার কিলোমিটার সমদ্রপথ পাড়ি দিয়ে ৯ জানুয়ারি, ২০২০ তারিখে নৌবাহিনীর মংলা পোতাশ্রয়ে নোঙ্গর করে। ৫ নভেম্বর, ২০২০-এ জাহাজটি নৌবহরে আনুষ্ঠানিকভাবে যুক্ত করা হয়।
ফ্রিগেটটি দৈর্ঘ্যে ১১২ মিটার এবং প্রস্থে ১২.৪ মিটার যা প্রাথমিক অবস্থায় ঘন্টায় সর্বোচ্চ ২৪ নটিক্যাল মাইল গতিতে পরিভ্রমণ যোগ্যতা সম্পন্ন ছিল। কমিশন লাভের সময় জাহাজটির গতিবেগ ২৫ নটিক্যাল মাইলে উন্নীত করা হয়। ফাঁকা অবস্থায় এর ওজন ২২৫০ টন। লোকবল ছাড়া পূর্ণ সমরসজ্জাসহ এর ফ্রিগেটটি ২৩৯৩ টন ভর বহন করতে পারে। এতে ২ শ্যাফট বিশিষ্ট প্রপেলার রয়েছে। 'কম্বাইন্ড ডিজেল এন্ড ডিজেল' ইঞ্জিনের মাধ্যমে এর প্রচালন শক্তি উৎপন্ন হয়। এছাড়াও এতে অত্যাধুনিক সারভাইলেন্স র‍্যাডার, অগ্নি নিয়ন্ত্রণ ব্যবস্থা, গোলানিক্ষেপ নিয়ন্ত্রণ ব্যবস্থা, সাবমেরিন বিধ্বংসী রকেট, র‍্যাডার জামিং ব্যবস্থা ব্যবস্থা রয়েছে। ফ্রিগেটটি একটি অগাস্টা ওয়েস্টল্যান্ড এডাব্লিউ ১০৯ হেলিকপ্টার বহন করতে পারে।
ফ্রিগেটটি আধুনিক প্রযুক্তি সম্পন্ন কামান, ভূমি থেকে আকাশে এবং ভূমি থেকে ভূমিতে উৎক্ষেপণযোগ্য ক্ষেপণাস্ত্র সজ্জিত। ফ্রিগেটটির রণসজ্জায় নিম্নোক্ত সমরাস্ত্র রয়েছে-
কমিশন লাভের পর বানৌজা আবু উবাইদাহ ২০২১ সালের ১৪ ডিসেম্বর হতে ২০২২ সালের ৫ জানুয়ারি পর্যন্ত শ্রীলংকা ও মালদ্বীপে প্রশিক্ষণ সফর করে। ২০২২ সালের ২২ হতে ২৭ মে পর্যন্ত বঙ্গোপসাগরে বাংলাদেশ ও ভারতীয় সমুদ্রসীমার নির্ধারিত এলাকায় ভারতীয় নৌবাহিনীর আইএনএস কোরা ও আইএনএস সুমেধা এবং বানৌজা আলী হায়দারের সাথে যৌথ টহল করপ্যাট-৪ ও দ্বিপাক্ষিক মহড়া বঙ্গোসাগর-এ অংশ নিয়েছে।
পদ্মপ্রিয়া জনকীরামন

পদ্মপ্রিয়া জনকীরামন (জন্ম: ২৮শে ফেব্রুয়ারি ১৯৮০; শুধুমাত্র পদ্মপ্রিয়া নামে অধিক পরিচিত) হলেন একজন ভারতীয় চলচ্চিত্র অভিনেত্রী এবং মডেল। তিনি একজন প্রশিক্ষিত ভারতনাট্যম নৃত্যশিল্পী। ২০০৩ সালে মুক্তিপ্রাপ্ত তেলুগু ভাষার চলচ্চিত্র "সিনু বাসন্তী লক্ষ্মী"-এ অভিনয় করার মাধ্যমে অভিনয় জগতে প্রবেশ করেছিলেন। অতঃপর তিনি বেশ কয়েকটি মালয়ালম ও তামিল ভাষার চলচ্চিত্রে অভিনয় করেছিলেন। পাঁচ বছরের ব্যবধানে তিনি প্রায় ৩০টি মালয়ালম চলচ্চিত্রে, ৯টি তামিল চলচ্চিত্রে, ২টি বাংলা চলচ্চিত্রে, ৩টি তেলুগু চলচ্চিত্রে, ২টি কন্নড় চলচ্চিত্রে এবং ২টি হিন্দি চলচ্চিত্রে অভিনয় করেছেন এবং বেশ কয়েকটি পুরস্কার লাভ করেছেন। তিনি "কাঝচা", "করুতা পক্ষিকল", "পাঝাসসি রাজা" নামক মালায়ালম চলচ্চিত্র এবং "থাভামাই থাভামিরুন্ধু" ও "মিরুগম" নামক তামিল চলচ্চিত্রে তার অভিনয়ের জন্য সমালোচকদের দ্বারা প্রশংসিত হয়েছে।
পদ্মপ্রিয়া জনকীরামন ১৯৮০ সালের ২৮শে ফেব্রুয়ারি তারিখে ভারতের দিল্লিতে একটি তামিল পরিবারে জন্মগ্রহণ করেছিলেন। তাঁর বাবা জানকীরামন ভারতীয় সেনাবাহিনীর একজন ব্রিগেডিয়ার ছিলেন। তাঁর মায়ের নাম বিজয়া। পদ্মপ্রিয়া পাঞ্জাবে বড় হয়ে উঠেছিলেন। তিনি তাঁর বাবা-মায়ের কাছেই তাঁর শৈশব অতিবাহিত করেছেন।
তিনি অন্ধ্র প্রদেশের সেকেন্দ্রাবাদের তিরুমলাগিরির কেন্দ্রীয় বিদ্যালয় হতে তাঁর স্কুল জীবন সম্পন্ন করেছিলেন। পরবর্তীতে তিনি আলওয়ালের লয়োলা একাডেমীতে পড়াশোনা করেছিলেন, যেখান থেকে তিনি বি কম ডিগ্রী অর্জন করেছিলেন। এরপরে তিনি হরিহরের কেআইএমএস থেকে অর্থায়ন (ফিনান্স) নিয়ে এমবিএ ডিগ্রি অর্জন করেছিলেন। তারপর তিনি জিই ক্যাপিটালের হয়ে (ঝুঁকি পরামর্শদাতা) বেঙ্গালুরু ও গুরুগ্রামে কাজ করছিলেন। জিই ক্যাপিটালের পরে তিনি বেঙ্গালুরুতে সিম্ফনির সাথে সংযুক্ত ছিলেন। তাঁর অবসর সময়ে তিনি মডেলিংয়ের দিকে মনোনিবেশ করেছিলেন, যা পরবর্তীকালে তাঁকে চলচ্চিত্র জগত এবং অভিনয়ের পথে এগিয়ে যেতে সাহায্য করেছিল। তিনি ২০০১ সালে মিস অন্ধ্র প্রদেশ-এর খেতাব জয় করেছিলেন। অন্ধ্র প্রদেশের দ্বাদশ শ্রেণিতে অধ্যয়নকালে পদ্মপ্রিয়া একটি সংগীত অ্যালবামে কাজ করেছিলেন।
তিনি ন্যাশনাল ল স্কুল অফ ইন্ডিয়া ইউনিভার্সিটির পরিবেশ আইন বিভাগ হতে একটি স্নাতকোত্তর ডিপ্লোমা এবং নিউ ইয়র্ক বিশ্ববিদ্যালয়ের লোক প্রশাসন বিভাগ হতে মাস্টার্স সম্পন্ন করেছিলেন।
পদ্মপ্রিয়া জনকীরামন ২০০৩ সালে মুক্তিপ্রাপ্ত তেলুগু চলচ্চিত্র "সীনু বসন্তি লক্ষ্মী"-তে (যেটি তামিল চলচ্চিত্র "কাসি"-এর পুনর্নির্মাণ ছিল, যা আবার মালায়ালম চলচ্চিত্র "বসন্থিয়ুম লক্ষমিয়ুম পিন্নে জানুম"-এর পুনর্নির্মাণ) অভিনয়ের মাধ্যমে অভিনয় জগতে পদার্পণ করেছেন। তিনি এই চলচ্চিত্রে একজন যৌন নিপীড়িত এবং অন্ধ দরিদ্র বোনের চরিত্রে অভিনয় করেছিলেন। পদ্মপ্রিয়া বলেছেন, তিনি "বন্ধুত্বের স্বার্থে" এই চলচ্চিত্রে অভিনয়ের প্রস্তাবটি গ্রহণ করেছিলেন।
পদ্মপ্রিয়া ২০১৪ সালের ১২ই নভেম্বর তারিখে মুম্বইয়ে অনুষ্ঠিত একটি অনুষ্ঠানের মাধ্যমে জেসমিন শাহের সাথে বিবাহ বন্ধনে আবদ্ধ হয়েছেন; তাঁর স্বামী জেসমিন শাহ গুজরাতের বাসিন্দা,ম্যাসাচুসেট্‌স ইনস্টিটিউট অব টেকনোলজির সদর দফতর এবং আবদুল লতিফ জামিল পোভার্টি অ্যাকশন ল্যাবে দক্ষিণ এশিয়ার কর্মপন্থা প্রধান (পলিসি হেড) হিসাবে কাজ করছেন। উভয়ই কলম্বিয়া এবং নিউ ইয়র্ক বিশ্ববিদ্যালয় থেকে স্নাতকোত্তর সম্পন্ন করেছেন এবং সেসময়য়ই তাঁরা একে অপরের সাথে পরিচিত হয়েছিলেন।
কটিয়াদী ইউনিয়ন

কটিয়াদী ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন ছিল। যা কটিয়াদী পৌরসভা গঠিত হলে ২০০১ সালে বিলুপ্ত হয়ে যায়।
কটিয়াদী ইউনিয়ন ২০০১ সালে কটিয়াদী পৌরসভা গঠিত হলে বিলুপ্ত হয়ে যায়।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বনগ্রাম ইউনিয়ন, কটিয়াদী

বনগ্রাম ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
১৫ বর্গ কিলোমিটার আয়তন নিয়ে গঠিত এই ইউনিয়নটি কটিয়াদী উপজেলার সর্ব উত্তরে অবস্থিত। এর গ্রাম সংখ্যা ১৮ টি। ইউনিয়নটির সীমানা পশ্চিম ও উত্তর দিক দিয়ে কিশোরগঞ্জ সদর উপজেলা এবং পাকুন্দিয়া উপজেলার সাথে সম্পৃক্ত, অন্য দুই দিক সহশ্রাম ধুলদিয়া ইউনিয়ন এবং আচমিতা ইউনিয়ন ও মুমুরদিয়া ইউনিয়নের সাথে যুক্ত।
ইউনিয়নটিতে প্রাথমিক স্তরের শিক্ষা প্রতিষ্ঠানগুলোর মধ্যে সরকারি প্রাথমিক বিদ্যালয় রয়েছে ১০টি। নতুন জাতীয়করণকৃত প্রাথমিক বিদ্যালয় রয়েছে ৩টি এবং উচ্চ মাদ্রাসা সংযুক্ত প্রাথমিক মাদ্রাসা রয়েছে ৫টি। তাছাড়া কিন্টারগার্ডেন স্কুল ১২টি ব্রাক স্কুল ৩টি এভাবে সর্বমোট ৩৩টি প্রাথমিক স্তরের বিদ্যালয় রয়েছে।
মাধ্যমিক পর্যায়ে, এমপিওভুক্ত মাদ্রাসা ৩টি এবং স্কুল ২টি। আর উচ্চমাধ্যমিক পর্যায়ে, একটি আলিম মাদরাসা ও একটি কলেজ রয়েছে।
"প্রাথমিক স্তরের উক্ত শিক্ষাপ্রতিষ্ঠানগুলো ছাড়াও ১২টি কিন্টারগার্ডেন এবং ৩টি ব্রাক স্কুল রয়েছে।"
এমপিওভুক্ত মাদ্রাসা ৩টি এবং উচ্চ বিদ্যালয় রয়েছে ২টি। নিচের তালিকায় এগুলো উল্লেখ করা হয়েছে-
একটি আলিম মাদ্রাসা এবং একটি কলেজ রয়েছে। নিচের তালিকায় এগুলো উল্লেখ করা হয়েছে-
মোট গ্রাম ১৮ টি।
মোট জনপ্রতিনিধি ১৩ জন। ১ জন চেয়ারম্যান ও ৯ জন ওয়ার্ড সদস্য।
সহশ্রাম ধুলদিয়া ইউনিয়ন

সহশ্রাম ধুলদিয়া ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
কিশোরগঞ্জ জেলার কটিয়াদি থানায় অবস্থিত গচিহাটা রেলওয়ে স্টেশন।
উত্তরে দানাপাটুলী ইউনিয়ন দক্ষিণে চান্দপুর ইউনিয়ন পূর্বে করগাঁও ইউনিয়ন পশ্চিম এ বনগ্রাম ইউনিয়ন 
১। কৈতরীপাড়া
২। সহশ্রাম পশ্চিম
৩। আতরতোপা
৪। গচিহাটা
৫। পশ্চিম পুরুড়া
৬। বাগপাড়া
৭। পূর্ব সহশ্রাম
৮। কাছারীপাড়া
৯। বাজার কুতুবপুর
১০। সতরদ্রোন
১১। বেড়াটি
১২। রায়খলা
১৩। দেওজান
১৪। হাসারকান্দা
১৫। গৌরিপুর
১৬। শিমুলতলা
১৭। আতখলা
১৮। দিয়াকুল
১৯। নখলা
২০। পারদিয়াকুল
২১। বাগজুরকান্দি
২২। পূর্ব পুরুড়া
২৩। নওবাড়িয়া
২৪। ফুলবাড়িয়া
শিক্ষার হার :
শিক্ষা প্রতিষ্ঠান: 
হাজী শামছুদ্দিন উচ্চ বিদ্যালয়,
গচিহাটা কলেজ, 
ছাইমুন্নেছা দাখিল মাদ্রাসা, 
গচিহাটা পল্লাী একাডেমী,
হাজী মোঃ আবুল ফজল উচ্চ বিদ্যালয়। 
ইউনিয়নটিতে গচিহাটা রেলওয়ে স্টেশন নামে একটি রেলওয়ে স্টেশন রয়েছে।
করগাঁও ইউনিয়ন, কটিয়াদী

করগাঁও ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
চান্দপুর ইউনিয়ন

চান্দপুর ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
মুমুরদিয়া ইউনিয়ন

মুমুরদিয়া ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
আচমিতা ইউনিয়ন

আচমিতা ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
জনসংখ্যা:১৭হাজার ৩শ ৫জন
শিক্ষার হার :৬৬.৫%
নিচের ছকে জনপ্রতিনিধিদের নাম উল্লেখ করা হলো:
মসূয়া ইউনিয়ন

মসূয়া ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
পুরুষ : ১৯২৩৭
মহিলা ১৯২২০
পুরষ ৯,৪৮১
মহিলা ১০,৪৬২
লোহাজুরী ইউনিয়ন

লোহাজুরী ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
জালালপুর ইউনিয়ন, কটিয়াদী

জালালপুর ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
মোঃ রফিকুল ইসলাম
রমাদেবী চৌধুরী

রমাদেবী চৌধুরী () (৩ ডিসেম্বর ১৮৯৯ - ২২ জুলাই ১৯৮৫) যিনি রমা দেবী নামে পরিচিত। তিনি ছিলেন একজন ভারতীয় মুক্তিযোদ্ধা এবং একজন সমাজ সংস্কারক। ওডিশার লোকেরা তাকে মা বলে ডাকত।
তিনি ছিলেন গোপাল বল্লভ দাসের কন্যা এবংউতকল গৌরব মধুসূদন দাসের ভাগ্নী। ১৫ বছর বয়সে তিনি তৎকালীন ডেপুটি কালেক্টর গোপবন্ধু চৌধুরীকে বিয়ে করেন। 
তিনি এবং স্বামী একসাথে ১৯১১ সালে ভারতের স্বাধীনতা আন্দোলনে যোগ দিয়েছিলেন। তিনি মহাত্মা গান্ধী দ্বারা অত্যন্ত প্রভাবিত হয়েছিলেন এবং অসহযোগ আন্দোলনে সক্রিয় অংশ নিয়েছিলেন। তিনি গ্রাম থেকে গ্রামে গ্রামে যেতেন মহিলাদের স্বাধীনতা আন্দোলনে যোগদানের জন্য উত্সাহিত করার জন্য। অন্যরা যারা তাকে প্রভাবিত করেছিল তারা হলেন জয় প্রকাশ নারায়ণ, বিনোবা ভাবে এবং তার কাকা মধুসূদন দাস। ১৯১২ সালে, তিনি গান্ধীজির সাথে প্রথম সাক্ষাত করেন এবং স্বামীর সাথে একযোগে অসহযোগ আন্দোলনে যোগ দেন। একই বছর তারা ভারতীয় জাতীয় কংগ্রেসে যোগ দিয়েছিলেন এবং খাদি পরা শুরু করেন। ১৯৩০ সালে, তিনি উড়িষ্যা পর্যায়ে লবণ সত্যগ্রহ আন্দোলনে সক্রিয় অংশগ্রহণ করেছিলেন। তিনি কিরণবালা সেন, মালতীদেবী, সরলা দেবী, প্রাণকৃষ্ণ পাধারী প্রভৃতি নেতাকর্মীর সাথে ইনচুডি ও শ্রীজং গিয়েছিলেন। তিনি এবং তার সহকর্মীরা ১৯৩০ সালের নভেম্বরে গ্রেপ্তার হয়ে ব্রিটিশদের হাতে বিভিন্ন কারাগারে বন্দী হন। সরলা দেবী, মালতী চৌধুরী প্রমুখ মহিলা স্বাধীনতা কর্মীদের সাথে তিনি একাধিকবার (১৯২১, ১৯৩০, ১৯৩৬, ১৯৪২) গ্রেপ্তার হন এবং কারাগারে প্রেরণ হন। তিনি ভারতীয় জাতীয় কংগ্রেসের ১৯১১ এর করাচি অধিবেশনে অংশ নিয়েছিলেন এবং সেই সময় নেতৃবৃন্দকে ওড়িশায় পরবর্তী অধিবেশন করার অনুরোধ করেছিলেন। ১৯৩৩ সালে হাজারীবাগ জেল থেকে মুক্তি পাওয়ার পরে তিনি হরিজন কল্যাণে সক্রিয়ভাবে যুক্ত ছিলেন। তিনি অস্পৃশ্যতা নির্মূলের জন্য গান্ধীজীর নির্দেশে "অস্পষ্ট্য নিবারণ সমিতি" বলেছিলেন। পরে প্রতিষ্ঠানটির নামকরণ করা হয় "হরিজন সেবা সংঘ"। তিনি গান্ধীজির ১৯৩৩ ও ১৯৩৪ সালে ওড়িশায় এবং কস্তুরবা, সর্দার প্যাটেল, রাজেন্দ্র প্রসাদ, মাওলানা আজাদ, জওহরলাল নেহেরু এবং অন্যান্যদের সফরের সাথে নিবিড়ভাবে জড়িত ছিলেন। তিনি বারিতে একটি আশ্রম শুরু করেছিলেন, যার নাম গান্ধীজী "শেবাঘর করেছিলেন"। ১৯৪২ সালের ভারত ছাড়ো আন্দোলনের সময় রামা দেবীর পুরো পরিবারের সদস্যরা, তাঁর স্বামী গোপবন্ধু চৌধুরীকে গ্রেপ্তার করা হয়েছিল। কস্তুরবা গান্ধীর মৃত্যুর পরে, গান্ধজী কস্তুরবা ট্রাস্টের উড়িষ্যা অধ্যায়ে প্রতিনিধি হিসাবে তাঁর কাজ অর্পণ করেছিলেন। 
তিনি উৎকল খাদি মণ্ডল স্থাপনে সহায়তা করেছিলেন এবং রামচন্দ্রপুরে একটি শিক্ষক প্রশিক্ষণ কেন্দ্র এবং বালওয়াদী প্রতিষ্ঠা করেছিলেন। ১৯৫০ সালে তিনি ডুম্বুগেগে একটি উপজাতি কল্যাণ কেন্দ্র স্থাপন করেন। ১৯৫১ সালের দুর্ভিক্ষের সময় তিনি এবং মালতী সালে দুর্ভিক্ষ ত্রাণ কাজ কোরাপুট। তিনি ১৯৬২ সালের ভারত-চীনা যুদ্ধে ক্ষতিগ্রস্ত সৈন্যদের সহায়তা করার জন্য কাজ করেছিলেন।
শ্রীশচন্দ্র বসু

শ্রীশচন্দ্র বসু ( জন্ম- ২১ মার্চ ,১৮৬১- মৃত্যু- ২৩ জুন, ১৯১২) এক বহু ভাষাবিদ আইনজ্ঞ ও অনুবাদক। 
শ্রীশচন্দ্র বসু পিতার কর্মক্ষেত্র পাঞ্জাবের লাহোরে ১৮৬১ খ্রিস্টাব্দের ২১ মার্চ জন্ম গ্রহণ করেন । তবে পৈতৃক নিবাস ছিল ব্রিটিশ ভারতের বর্তমানে বাংলাদেশের খুলনা জেলার টেংরা-ভবানীপুরে। পিতা শ্যামাচরণ পাঞ্জাবের শিক্ষা-অধিকর্তার প্রধান কর্মচারীরূপে উচ্চ শিক্ষা বিস্তারে প্রভূত সাহায্য করেন। কিন্তু বাল্য বয়সেই তার পিতৃবিয়োগ ঘটলে মাতা ভুবনেশ্বরী দেবীর যত্নে পড়াশোনা করেন। লাহোর পাঠরত অবস্থায় ১৮৭৬ খ্রিস্টাব্দে কলকাতা বিশ্ববিদ্যালয়ের এন্ট্রান্স পরীক্ষায় তৃতীয় স্থান অধিকার করেন । ১৮৮১ খ্রিস্টাব্দে লাহোরের সরকারি কলেজ থেকে বি.এ. পাশ করেন । ১৮৮২ খ্রিস্টাব্দে পাঞ্জাব বিশ্ববিদ্যালয় প্রতিষ্ঠিত হলে ১৮৮৩ খ্রিস্টাব্দে সেখান থেকে শিক্ষক-শিক্ষন পরীক্ষায় উত্তীর্ণ হয়ে শিক্ষকতা বৃত্তি নেন।
কর্মজীবন শুরু করেন লাহোরে মডেল স্কুলের প্রধান শিক্ষক হিসাবে । এখানে কর্মরত অবস্থাতেই উর্দু ভাষায় প্রাকৃতিক ভূগোল বিষয়ে একখানি পাঠ্যপুস্তক লেখেন। সাথে সাথেই Student's Friend নামে ইংরাজী পত্রের পরিচালনা ও সম্পাদনা করেন। কলকাতার 'ইণ্ডিয়ান অ্যাসোসিয়েশন' এর অনুকরণে ১৮৮৩ খ্রিস্টাব্দে পাঞ্জাবে 'ইণ্ডিয়ান ন্যাশনাল সোসাইটি' গঠনে উদ্যোগ নেন। ১৮৮৬ খ্রিস্টাব্দে এলাহাবাদ হাইকোর্ট পরিচালিত আইন পরীক্ষা উত্তীর্ণ হয়ে এলাহাবাদে আইন ব্যবসায় নিযুক্ত হন এবং দক্ষ আইনজীবী হিসাবে প্রতিষ্ঠালাভ করেন। নিজে ইতোমধ্যে পিটম্যান প্রবর্তিত আশুলিখন অর্থাৎ শর্টহ্যান্ড শিখে নিয়ে বিচারপতিদের রায় আশুলিখনের ভার গ্রহণ করেন । পরবর্তীতে তিনি সরকারি বিচার বিভাগে যোগ দেন । ১৮৮৮ খ্রিস্টাব্দে তিনি এলাহাবাদে (বর্তমানে প্রয়াগরাজের) প্রথম দেশীয়দের দ্বারা পরিচালিত বালিকা বিদ্যালয় স্থাপন করেন। শ্রীশচন্দ্র বহু ভাষাবিদ ছিলেন। হিন্দু আইন উত্তমরূপে আয়ত্ত করতে সংস্কৃত শেখেন। তেমনই বাইবেলের মর্মার্থ আয়ত্তের জন্য শেখেন হিব্রু ও গ্রীক ভাষা। ইসলাম ধর্মের জন্য শেখেন আরবি ও ফারসি। এছাড়াও ল্যাটিন ফরাসি ও জার্মান ভাষাতে দক্ষতা অর্জন করেছিলেন । ১৮৯১ খ্রিস্টাব্দে তিনি 'পাণিনীয় অষ্টাধ্যায়ী' র ইংরাজীতে অনুবাদ করে সুপরিচিত হন। তার অনূদিত গ্রন্থসমূহের মধ্যে উল্লেখ যোগ্য হল -
এছাড়া যাবতীয় হিন্দুধর্মশাস্ত্রের সার সংকলন করে প্রশ্নোত্তরে ইংরাজীতে একটি গ্রন্থ, হিন্দি ভাষায় একটি বর্ণপরিচয় ও আশুলিখন প্রণালী বিষয়ে পুস্তক রচনা করেন । তিনি ' 'সেখ চিল্লী' ছদ্মনামে উত্তর ভারতে প্রচলিত কিছু উপকথা সংগ্রহ করে ইংরাজীতে 'Folk-tales ofHindusthan' লিপিবদ্ধ করেন। 'হিন্দুস্থানী উপকথা' নামে পরে সীতা দেবী ও শান্তা দেবী বাংলায় অনুবাদ করেন। 
১৯০১ খ্রিস্টাব্দে এলাহাবাদের (বর্তমানে প্রয়াগরাজের) বাহাদুরগঞ্জে মাতার নামাঙ্কিত ভুবনেশ্বরী আশ্রমের নিজের বাড়িতে প্রাচীন হিন্দুশাস্ত্র প্রচারের উদ্দেশ্যে'পাণিনি কার্যালয়' স্থাপন করেন । এখান থেকেই দুর্লভ বা অপ্রকাশিত হিন্দুশাস্ত্রের গ্রন্থ সমূহ 'সেক্রেড বুকস্ অব দি হিন্ডুজ' নামক সিরিজের প্রকাশের ব্যবস্থা হয়। পরবর্তীতে শ্রীশচন্দ্রের অনুজ বামনদাস সম্পাদনার ভার গ্রহণ করেন ।
১৯১১ খ্রিস্টাব্দে ব্রিটিশ সরকার কর্তৃক 'রায়বাহাদুর' এবং বিদ্যাবত্তার জন্য কাশীর পণ্ডিতমণ্ডলী কর্তৃক 'বিদ্যার্ণব' উপাধি দ্বারা সম্মানিত হয়েছিলেন।
শ্রীশচন্দ্র বসু ১৯১৮ খ্রিস্টাব্দের ২৩ জুন ৫৭ বৎসর বয়সে পরলোক গমন করেন ।
মধুহাটী ইউনিয়ন

মধুহাটী ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৯৫.৬৭ কিমি২ (৩৬.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,২৩৩ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৩টি।
রামকৃষ্ণপুর ইউনিয়ন, হরিরামপুর

রামকৃষ্ণপুর ইউনিয়ন বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।
রামকৃষ্ণপুর ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
সাগান্না ইউনিয়ন

সাগান্না ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯৭৮ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৫টি।
ডেইজি ইরানি

ডেইজি ইরানী (জন্ম: ১৯৫০) হলেন হিন্দি এবং তেলুগু ভাষার চলচ্চিত্রের একজন ভারতীয় অভিনেত্রী। তিনি ১৯৫০ এবং ১৯৬০-এর দশকে একজন জনপ্রিয় শিশু অভিনেত্রী ছিলেন। তিনি "বন্দিশ" (১৯৫৫) "এক হি রাস্তা" (১৯৫৬), "নয়া দৌড়" (১৯৫৭), "হাম পঞ্ছি এক ডাল কে" (১৯৫৭), "জেইলর" (১৯৫৮), "কয়েদি নং ৯১১" (১৯৫৯) এবং "দো উস্তাদ" (১৯৫৯)-এর মতো হিন্দি চলচ্চিত্রে অভিনয়ের মাধ্যমে অধিক পরিচিতি লাভ করেছিলেন। পার্শ্ব অভিনেত্রী হিসাবে তিনি "কটি পতঙ্গে" অভিনয় করেছিলেন। তিনি স্টার প্লাসে প্রচারিত জনপ্রিয় টেলিভিশন অনুষ্ঠান "শারারত"-এ রাণী দেবীর চরিত্রে অভিনয় করেছেন।
ডেইজী ইরানি ১৯৫০ সালে ভারতের একটি জরাথুস্ট্রীয় পরিবারে জন্মগ্রহণ করেছিলেন। তাঁর মাতৃভাষা হচ্ছে গুজরাটি। তিনি তাঁর তিন বোনের মধ্যে সবার বড়, তাঁর বোন দুই জন হচ্ছেন হানি ইরানি এবং মেনকা ইরানি। তাঁর ছোট বোন হানি, যিনি একজন শিশু তারকা ছিলেন, গীতিকার এবং লেখক জাভেদ আখতারের সাথে বিবাহ বন্ধনে আবদ্ধ হয়েছিলেন এবং তিনি ফারহান আখতার এবং জোয়া আখতারের মা। ডেইজীর অন্য বোন মেনকা চলচ্চিত্র নির্মাতা কামরান খানের সাথে বিবাহ বন্ধনে আবদ্ধ হয়েছেন এবং তিনি চলচ্চিত্র নির্মাতা সাজিদ খান এবং ফারাহ খানের মা।
ডেইজি চিত্রনাট্যকার কে. কে. শুক্লা (যিনি একজন হিন্দু ব্রাহ্মণ) র সাথে বিবাহ বন্ধনে আবদ্ধ হয়েছিলেন। তিনি ১৯৭১ সালের ২১শে জানুয়ারি তারিখে মাত্র ২১ বছর বয়সে বিবাহ করেছিলেন। শিশু শিল্পী হিসাবে অভিনয় জীবন শেষ করার পর তিনি প্রাপ্তবয়স্ক অভিনেত্রী হিসেবে চলচ্চিত্র জীবন শুরু করার কোনও প্রচেষ্টা করেননি; উক্ত সময়ে তিনি নিজেকে স্বামী এবং পরিবারের প্রতি নিবেদিত করেছিলেন। তাঁর তিন সন্তান রয়েছে, কবীর নামে একটি ছেলে এবং দুই মেয়ে বর্ষা ও রিতু। তাঁর সন্তানদের কেউই কোন ভাবে বিনোদন শিল্পের সাথে জড়িত হননি।
যদিও একজন জরাথুস্ট্রীয় হিসেবে জন্মগ্রহণ করেছেন, তবে একজন হিন্দুর সাথে বিবাহ বন্ধনে আবদ্ধ হলেও ডেইজি পরবর্তী জীবনে খ্রিস্টধর্মে আগ্রহী হয়ে ওঠেন। ১৯৭৫ সালে, তিনি মুম্বইয়ের নিউ লাইফ ফেলোশিপের একজন সদস্য হন।
২০১৮ সালে, ডেইজি প্রকাশ করেছিলেন যে "হাম পঞ্ছি এক ডাল কে" (১৯৫৭) তৈরির সময় তাঁর "অভিভাবক" দ্বারা মাত্র ৬ বছর বয়সে তাঁকে ধর্ষণ করা হয়েছিল।
১৯৭১ সালে বিয়ের পরে তিনি চলচ্চিত্র ছেড়ে দিয়েছিলেন। ১৯৭১ সালে তাঁর সর্বশেষ চলচ্চিত্রটি মুক্তি পেয়েছিল; যার নাম ছিল ছবিটি "কটি পতঙ্গ"। ১৯৮০-এর দশকে, তিনি মঞ্চ নাটকে বেশ কিছু দিন কাজ করেছিলেন এবং তাঁর নিজস্ব একটি অভিনয় স্কুল করেছিলেন। ১৯৯০-এর দশকের গোড়ার দিকে, তাঁর স্বামীর মৃত্যুর পরে তিনি কৌতুক বিষয়ক টেলিভিশন ধারাবাহিক "দেখ ভাই দেখ", "আস্থা" (১৯৯৭), "কেয়া কহনা" এবং "শারারত" (২০০২)-এর মতো ধারাবাহিকে অভিনয় করেছেন।
তিনি ভাগ্নে সাজিদ খান দ্বারা পরিচালিত ২০১০ সালে "হাউসফুল" এবং তারপরে বেলা সেহগাল পরিচালিত এবং ভাতিজা ফারাহ খান অভিনীত প্রথম চলচ্চিত্র "শিরিন ফরহাদ কি তো নিকল পড়ি" (২০১২) নামক চলচ্চিত্রে হাজির হয়েছিলেন।
হলিধানী ইউনিয়ন

হলিধানী ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৫২.৫৫ কিমি২ (২০.২৯ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১০,০৫৩ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১২টি।
ভৌগোলিক অবস্থান অনুযায়ী ইউনিয়নটির উত্তরে: হরিনাকুন্ডু উপজেলা, দক্ষিণে: গান্না ইউনিয়ন, পূর্বে: কুমড়াবাড়ীয়া ইউনিয়ন, পশ্চিমে : সাগান্না ইউনিয়ন অবস্থিত।
কাঞ্চনপুর ইউনিয়ন, হরিরামপুর

কাঞ্চনপুর বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।
কাঞ্চনপুর ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
কুমড়াবাড়ীয়া ইউনিয়ন

কুমড়াবাড়ীয়া ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৬৩.৭১ কিমি২ (২৪.৬০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৬৩৮ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১০টি।
গান্না ইউনিয়ন

গান্না ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৮৯.৩৫ কিমি২ (৩৪.৫০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৫৮৩ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২৪টি।
ছয়সূতি ইউনিয়ন

ছয়সূতি ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
ছয়সূতী ইউনিয়ন পরিষদটি কিশোরগঞ্জ জেলার কুলিয়ারচর উপজেলার পশ্চিম দিকে অবস্থিত। এটি উপজেলা সদর থেকে প্রায় ৬ কিলোমিটার পশ্চিম দক্ষিণে দিকে অবস্থিত। এর দক্ষিণ দিকে কালিকাপ্রসাদ ইউনিয়ন পরিষদ, পূর্ব দিকে গজারিয়া ইউনিয়ন পরিষদ, উত্তরে রামদী ইউনিয়ন পরিষদ, পশ্চিম দিকে সালুয়া ও ফরিদপুর ইউনিয়ন  অবস্থিত।
ছয়সূতী ইউনিয়নের আয়তন ৮.৩৪ বর্গ মাইল। জনসংখ্যা: পুরুষ : ১৯,৮৭৪ জন ও ম
মহি: : ১৮,৭৩৪ জন।
শিক্ষার হার :
শিক্ষা প্রতিষ্ঠান :
১. ছয়সূতী ইউনিয়ন উচ্চ বিদ্যালয়
২. আবুল কাশেম স্কুল এন্ড কলেজ
৩. লায়ন মুজিব মুনা বালিকা উচ্চ বিদ্যালয়
৪. জনতা উচ্চ বিদ্যালয়
বর্তমান চেয়ারম্যান- সাবেক ভিপি মোঃ ইকবাল হোসেন
সালুয়া ইউনিয়ন

সালুয়া ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
গোবরিয়া আব্দুল্লাহপুর ইউনিয়ন

গোবরিয়া আব্দুল্লাহপুর ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
গোবরিয়া আব্দুল্লাহপুর ইউনিয়নের আয়তন প্রায় ১৪.০৮ বর্গকিলোমিটার।
গোবরিয়া আব্দুল্লাহপুর ইউনিয়নের শিক্ষার হার ৫৬.৩%।
গোবরিয়া আব্দুল্লাহপুর ইউনিয়নের বর্তমান চেয়ারম্যান মোহাম্মদ এনামুল হক (আবু বক্কর)।
উসমানপুর ইউনিয়ন, কুলিয়ারচর

উছমানপুর ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- মো:নিজাম ক্বারী
মহারাজপুর ইউনিয়ন, ঝিনাইদহ সদর

মহারাজপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৮১৩ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২১টি।
পাগলাকানাই ইউনিয়ন

পাগলাকানাই ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৫৬.৯৫ কিমি২ (২১.৯৯ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,১৭২ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।
পোড়াহাটী ইউনিয়ন

পোড়াহাটী ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৭৭.৯০ কিমি২ (৩০.০৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৪০৮ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ১৯টি।
হান্টান অর্থোহন্তাভাইরাস

হান্টান অর্থোহন্তাভাইরাস (Hantaan orthohantavirus - HTNV) হল অর্থোহ্যান্টা ভাইরাস গণের একটি একটি ঝিল্লিবদ্ধ, একসূত্রক, নেগেটিভ সেন্স আরএনএ ভাইরাস। এটি মানবদেহে "কোরিয়ান হেমোরজিক জ্বর" সৃষ্টি করতে পারে। দক্ষিণ কোরিয়ার হান্টান নদীর নামানুসারে এর নামকরণ করা হয়।
"স্ট্রাইপড ফিল্ড মাউস" (বৈজ্ঞানিক নাম: "Apodemus agrarius") নামক এক ধরনের ইঁদুর "হান্টান অর্থোহন্তাভাইরাসে"র বাহক।
মনে করা হয় যে তীক্ষ্ণদন্তীর মূত্র এবং মল অ্যারোসলাইজ্ড হয়ে বাতাসে ভেসে বেড়ায় যা শ্বসনের মাধ্যমে গ্রহণ করলে ভাইরাসটি সংক্রমিত হয়।
মানবদেহে হ্যান্তাভাইরাস জনিত হেমোরজিক জ্বরের ক্ষেত্রে ভাইরাসের সুপ্তিকাল সাধারণত দুই থেকে চার সপ্তাহ হয়ে থাকে। এ সময়ের মধ্যে রোগের কোনো লক্ষণ প্রকাশ পায়না। লক্ষণগুলোর তীব্রতা ভাইরাল লোডের উপর নির্ভর করে। ডোব্রভা-বেলগ্রেড ভাইরাসের মতো হ্যান্তাভাইরাস মৃত্যুহার হারও ১০ থেকে ১২% এর মধ্যে।
কোরীয় যুদ্ধের (১৯৫১-১৯৫৩) সময় অজানা কারণে ৩০০০-এর বেশি মার্কিন ও কোরিয়ান সৈন্য রেনাল ফেইলর, রক্তক্ষরণ এবং শক জনিত অসুস্থতায় ভুগতে শুরু করে। পরবর্তীতে ১৯৭৬ সালে মার্কিন ভাইরোলজিস্ট "কার্ল এম. জনসন", কোরিয়ান ভাইরোলজিস্ট "হো ওয়াং লি" এবং তাদের সহকর্মীরা স্ট্রাইপড ফিল্ড ইঁদুরের ফুসফুস থেকে হ্যান্টান ভাইরাসকে শনাক্ত করেন এবং এটিকেই সৈন্যদের অসুস্থতার কারণ হিসেবে চিহ্নিত করেন।
উষা যাদব

উষা যাদব হলেন একজন ভারতীয় চলচ্চিত্র অভিনেত্রী, যিনি মূলত মারাঠি ও হিন্দি ভাষার চলচ্চিত্রে কাজ করেন। ২০১২ সালে "ধাগে" নামক মারাঠি চলচ্চিত্রে তার চরিত্রে অভিনয়ের জন্য তিনি সর্বাধিক পরিচিত, যার জন্য তিনি "শ্রেষ্ঠ অভিনেত্রী" বিভাগে ৬০তম জাতীয় চলচ্চিত্র পুরস্কারে পুরস্কার অর্জন করেছিলেন। ২০১৯ সালে তিনি "মাই ঘাট: অপরাধ ১০৩/২০১৫"-এ তার অভিনয়ের ৫০তম ইন্টারন্যাশনাল ফিল্ম ফেস্টিভাল-এ "আইএফএফআই শ্রেষ্ঠ অভিনয়শিল্পী (নারী)" বিভাগে পুরস্কার জয়লাভ করেছেন।
উষা যাদব ১৯৮৭ সালের ৩রা নভেম্বর তারিখে ভারতের মহারাষ্ট্রের কোলাপুরে জন্মগ্রজন করেছিলেন। তিনি কোলাপুরেই তার শৈশব অতিবাহিত করেছেন। অতঃপর তিনি একটি ভ্রমণ সংস্থায় কাজের জন্য পুনেতে স্থানান্তরিত হন। শিল্পের প্রতি তাঁর অনুরাগ অনুসরণ করে, তিনি চাকরি চালানোর পাশাপাশি বিভিন্ন চরিত্রে অভিনয়ের সন্ধানে মুম্বই চলে এসেছিলেন।
উষা যাদব টাটা ডোকোমো, ফেভিকল, হেড অ্যান্ড শোল্ডার, আইসিআইসিআই ব্যাংক এবং আরও অনেক কিছু বাণিজ্যিক বিজ্ঞাপনে কাজ করার সুযোগ পেয়েছিল। ২০০৭ সালে মুক্তিপ্রাপ্ত হিন্দি চলচ্চিত্র "ট্র্যাফিক সিগন্যাল" (যেটি মধুর ভান্ডারকার দ্বারা পরিচালিত)-এ অভিনয়ের মাধ্যমে তিনি অভিনয় জগতে পদার্পণ করেছেন; এই চলচ্চিত্রে তিনি ট্র্যাফিক সিগন্যালে পণ্য বিক্রি করা একটি ছোট মেয়ের চরিত্রে অভিনয় করেছিলেন। ২০০৯ সালে "দো পৈসে কি ধূপ, চার আনে কি বারিশ" নামক চলচ্চিত্রে তিনি আরও একটি ছোট চরিত্রে অভিনয় করেছিলেন, যেখানে মনীষা কৈরালা, রজিত কাপুর এবং দীপ্তি নাভালের সাথে অভিনয় করার সুযোগ পেয়েছিলেন।
২০১২ সালে, উষা যাদবকে "কৌন বনেগা ক্রোড়পতি"র ৬ষ্ঠ আসরের বিজ্ঞাপনে অমিতাভ বচ্চনের সাথে দেখা গিয়েছিল। স্টার প্লাসে প্রচারিত জনপ্রিয় টেলিভিশন অনুষ্ঠান "লাখোঁ মে এক"-এর একটি পর্বেও প্রধান চরিত্রে তিনি অভিনয় করেছিলেন। এই অনুষ্ঠানে সমাজে পরিবর্তন নিয়ে আসা সাধারণ মানুষের অনুপ্রেরণামূলক কল্পিত গল্পের বিবরণ দেওয়া হয়েছিল। অনন্ত মহাদেবনের পরিচালনায় এই পর্বে যাদবকে একটি নববধূ হিসেবে প্রদর্শন করা হয়েছিল, যে তার শ্বশুরবাড়ির দ্বারা অত্যাচারিত, তার গায়ের বর্ণ কালো বলে।
পরে একই বছরে, তাঁর অভিনীত চলচ্চিত্র "ধাগ" মুক্তি পেয়েছিল, যেখানে যাদব যশোদা নামক মুখ্য চরিত্রে অভিনয় করেছিলেন; যে এক কিশোরের মা। যশোদা তার ছেলেকে পড়াশোনা করার জন্য উৎসাহিত করে, স্থানীয় শ্মশান পরিচালনায় পরিবারের ঐতিহ্যবাহী চাকরি না করে। নিম্ন বর্ণের হওয়ার কারণে সহ্য করা সামাজিক রীতিনীতিগুলোর বিরুদ্ধে লড়াই করা এক দরিদ্র মায়ের ছিল ভূমিকা এটি, যা যাদবকে সমালোচকদের প্রশংসা কুড়াতে সাহায্য করেছিল। এই চলচ্চিত্রটি বেশ কয়েকটি চলচ্চিত্র উৎসবে প্রদর্শিত হয়েছিল এবং দর্শকেরা অভিনেত্রী হিসাবে তাঁকে অভিনেত্রী স্মিতা পাতিলের সাথে তুলনা করেছিলেন। যাদব বলেছিলেন যে তিনি পাতিলকে শ্রদ্ধা করেন তবে তিনি তাঁকে অনুকরণ করেছিলেন এই কথা অস্বীকার করেন। এই চরিত্রের জন্য তিনি সেরা অভিনেত্রী বিভাগে জাতীয় চলচ্চিত্র পুরস্কার লাভ করেছিলেন।
হরিশংকরপুর ইউনিয়ন

হরিশংকরপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৬৯.৮৮ কিমি২ (২৬.৯৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৪১৭ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২১টি।
পদ্মাকর ইউনিয়ন

পদ্মাকর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৪৭.১৪৭ কিমি২ (১৮.২০৪ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩২১ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ৭টি।
দোগাছি ইউনিয়ন, ঝিনাইদহ সদর

দোগাছি ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৪১.১৯ কিমি২ (১৫.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১১,৯৯৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।
অর্থোহ্যান্তা ভাইরাস

অর্থোহ্যান্টা ভাইরাস (বা হান্টাভাইরাস) হচ্ছে বুনিয়াভিরালস অর্ডারের হানতাভিরিদে পরিবারের একটি একক তন্তুবিশিষ্ট, ঢাকা, নেতিবাচক-সংবেদনশীল আরএনএ ভাইরাস। এই ভাইরাসটি সাধারণত ইঁদুরকে সংক্রামিত করে তবে এদের কোনও রোগ হয় না। মানুষ ইঁদুরের প্রস্রাব, লালা বা মলের সংস্পর্শের মাধ্যমে এই হ্যান্টাভাইরাসে আক্রান্ত হতে পারে।
হ্যান্টাভাইরাসের সংক্রমণ মূলত ইঁদুরের মলের এবং মানুষের সংস্পর্শের সাথে সরাসরি সম্পৃক্ত; তবে, ২০০৫ এবং ২০১৯ সালে দক্ষিণ আমেরিকায় অ্যান্ডিস ভাইরাসে মানব-থেকে-মানব সংক্রমণের খবর পাওয়া গেছে।
হান্টাভাইরাস দক্ষিণ কোরিয়ার হান্টান নদী অঞ্চলের নামে নামকরণ করা হয়েছিল যেখানে রোগটির প্রাথমিক প্রাদুর্ভাব দেখা গিয়েছিল, এবং ১৯৭৬ সালে হো-ওয়াং লি কর্তৃক বিচ্ছিন্ন হয়ে পড়েছিল।
হ্যান্টাভাইরাস সংক্রমণ অস্ট্রেলিয়া ব্যতীত বাকি মহাদেশগুলোতে পাওয়া গেছে। রেনাল সিন্ড্রোম সহ হেমোরজিক জ্বর দ্বারা আক্রান্ত অঞ্চলগুলো, যেমন- চীন, কোরিয়ান উপদ্বীপ, রাশিয়া (হান্টান, পিউমালা এবং সিওল ভাইরাস) এবং উত্তর এবং পশ্চিম ইউরোপ (পিউমালা এবং ডব্রভা ভাইরাস) এর অন্তর্ভুক্ত রয়েছে। আর্জেন্টিনা, চিলি, ব্রাজিল, মার্কিন যুক্তরাষ্ট্র, কানাডা এবং পানামা সহ এই অঞ্চলগুলি হন্তাভাইরাস পালমোনারি সিন্ড্রোমের সর্বাধিক আক্রান্তের মধ্যে পড়েছে।
২০১০ সালে, সাঙ্গাসৌ ভাইরাস, একটি নভেল হন্তাভাইরাসের খবর পাওয়া গিয়েছিল যা রেনাল সিনড্রোমের সাথে রক্তক্ষয়জনিত জ্বর সৃষ্টি করেছিল।
চীন, হংকং, কোরিয়ান উপদ্বীপ এবং রাশিয়ায় রেনাল সিনড্রোমের সাথে রক্তক্ষয়জনিত জ্বর হানতাান, পিউমালা এবং সিওল ভাইরাসের কারণে ঘটে থাকে।
২০২০ সালের মার্চ মাসে ইউন্নান থেকে আসা এক ব্যক্তির দেহে হন্তাভাইরাসের টেস্ট করলে পরীক্ষায় ইতিবাচক দেখায়। কাজের জন্য শানতুং ভ্রমণের সময় চার্টার্ড বাসে তিনি মারা যান। গ্লোবাল চায়না টাইমসের রিপোর্ট অনুসারে, প্রায় ৩২জন লোককে এই ভাইরাসের জন্য পরীক্ষা করা হয়েছে।
২০০৫ সাল পর্যন্ত অস্ট্রেলিয়ায় কোনও মানব সংক্রমণের খবর পাওয়া যায়নি, যদিও ইঁদুরের দেহে অ্যান্টিবডি বহন করতে দেখা গেছে।
পিউমালা এবং ডব্রভা-বেলগ্রেড ভাইরাস - নামে দুটি হন্তাভাইরাস ইউরোপে রেনাল সিনড্রোমের সাথে রক্তক্ষয়জনিত জ্বর ঘটিয়েছিল।
হন্তাভাইরাস, তুলনামূলকভাবে নতুন আবিষ্কৃত একটি ভাইরাস বর্গ। কোরিয় যুদ্ধের সময় আমেরিকান এবং কোরিয়ান সৈন্যদের মধ্যে রক্তক্ষয়জনিত জ্বরের প্রাদুর্ভাব (১৯৫০-১৯৫৩) হ্যান্টাভাইরাস সংক্রমণের কারণে ঘটেছিল। কিডনি বিকল, সাধারণ রক্তক্ষরণ এবং শক সহ লক্ষণগুলোর কারণে ৩০০০-এরও বেশি সৈন্য অসুস্থ হয়ে পড়ে। এটির মৃত্যুর হার ছিল ১০%। হন্তাভাইরাস দক্ষিণ কোরিয়ার হান্টান নদী অঞ্চলের নামে নামকরণ করা হয়েছে। এই প্রাদুর্ভাবটি এটিওলজিক এজেন্টদের ২৫বছর ব্যাপী অনুসন্ধান করিয়েছিল। দক্ষিণ কোরিয়ার ভাইরোলজিস্ট হো-ওয়াং লি এবং তার সহযোগীরা ১৯৭৬ সালে স্ট্রাইড ফিল্ড ইঁদুরের ফুসফুস থেকে হ্যান্টান ভাইরাসকে পৃথক করেছিলেন।
তালজাঙ্গা ইউনিয়ন

তালজাঙ্গা ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
পশ্চিমে ময়মনসিংহ বিভাগের নান্দাইল উপজেলা, উত্তরে
রাউতি ইউনিয়ন, পূর্বে তাড়াইল-সাচাইল ইউনিয়ন, দক্ষিণ-পূর্বে করিমগঞ্জ উপজেলার গুজাদিয়া ইউনিয়ন, দক্ষিণে সদর উপজেলার নিলগঞ্জ ইউনিয়ন।
১ নং ওয়ার্ড- তালজাংগা, কুন্দ্রাটি, ইদিলপুর
২ নং ওয়ার্ড-চরতালজাংগা
৩নং ওয়ার্ড-কার্তিকখিলা, বান্দুলদিয়া
৪নং ওয়াডং-আকুবপুর
৫ নং ওয়াডং-শাহবাগ
৬নং ওয়াডং-আড়াইউড়া,নন্দীপুর
৭নংওয়ার্ড-বাঁশাটি,নোয়াগাঁও,ঘোষপাড়া,দেওথান
৮ নং ওয়ার্ড-ভাটগাঁও,হাজীপুর,মোল্লাপাড়া,শ্রীপুর
৯ নং ওয়ার্ড-আউজিয়া,লাখপুর,চিকনী
 আয়তন ১১ কিলোমিটার।
শিক্ষার হার :
শিক্ষা প্রতিষ্ঠান
তালজাঙ্গা ইউনিয়নে দুটি আলিয়া মাদ্রাস আছে। 
১। তালজাঙ্গা ইউনিয়ন সিনিয়র (আলিম) মাদ্রাসা, তালজাঙ্গা,
২। আকুবপুর রহমানিয়া মাদ্রাসা, আকুবপুর। 
৩টি উচ্চ বিদ্যালয় আছে। 
১। তালজাঙ্গা আর সি রায় উচ্চ বিদ্যালয়, তালজাঙ্গা ।
২। তালজাঙ্গা ইউনিয়ন বালিকা উচ্চ বিদ্যালয়, বাশাটি, তালজাঙ্গা। ৩। উমেদ আলী ভূঞা উচ্চ বিদ্যালয়, আকুবপুর,তালজাঙ্গা।
তালজাঙ্গা জমিদার বাড়ি তাড়াইল উপজেলায় অবস্থিত একটি পর্যটন কেন্দ্র। বাবু রাজ চন্দ্র রায় এই জমিদারীর প্রতিষ্ঠাতা ছিলেন। জমিদার বাড়িটিতে রয়েছে ০৩টি পুকুর, দাতব্য চিকিৎসালয়, অন্ধকূপ ও স্মৃতিসৌধ। জমিদার রাজচন্দ্র রায়ের একটি স্মৃতিসৌধ শিব মন্দিরের দক্ষিণ দিকে মাথা উঁচু করে এখনও অক্ষত অবস্থায় দাঁড়িয়ে আছে। 
 দরিজাহাঙ্গিরপুর এখানে বর্ষাকালে পদ্মফুল ফোটে, শহর ও আশেপাশে জেলার অনেক লোকজন আসে ভ্রমণ করতে। এখানে নৌকায় চড়ার ব্যবস্থাও করে দেন স্থানীয় মাঝিরা । 
লাখপুর চিকনী কোনাভাওয়াল রাউতি এই চার গ্রামের মাঝে অবস্থিত যেখানে বেতাই নদীর উৎস। 
বর্ষায় অনেক পানি হয়, সেখানে স্থানীয় ও অনেক দূরদূরান্ত থেকে অনেক জেলে আসে মাছ ধরতে। 
তা ছাড়া এই কুড়েরপাড়ে বড়শী দিয়ে মাছ ধরার জন্য এটা ঐতিহাসিক স্থান হিসেবে পরিচিত। 
বেড়িবাঁধ দেওয়ায় বর্ষায় এখানে মাছ ধরতে খুব সহজ, তাই মাছ ধরার জন্য বিখ্যাত স্থান হিসেবে পরিচিত। 
এছাড়াও বিশেষ কিছু দর্শনীয় স্থান রয়েছে।
বর্তমান চেয়ারম্যান- আবু জাহেদ ভূঞা
রাউতি ইউনিয়ন

রাউতি ইউনিয়ন বাংলাদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
জোর মাজার শরীফ: সাহেব বাড়ী,কেউটি।
বর্তমান চেয়ারম্যান-তারেক ইকবাল
ধলা ইউনিয়ন, তাড়াইল

ধলা ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
ইউনিয়নটি তাড়াইল উপজেলা সদর থেকে উত্তর দিকে অবস্থিত। সাচাইল ও জাওয়ার ইউনিয়নের সাথে এই ইউনিয়নের সীমান্ত রয়েছে। ধলা ইউনিয়নের উত্তর দিকে কেন্দুয়া উপজেলা অবস্থিত।
ধলা ইউনিয়নে ১০ টি গ্রাম এবং ৫ টি মৌজা রয়েছে।
ধলা ইউনিয়নের মোট আয়তন ১৭ বর্গ কিমি এবং জনসংখ্যা ২৪৭৯৫ জন।
বর্তমান চেয়ারম্যান - আফরোজ আলম ঝিনুক।
মেম্বারগণ–
মোঃ চাঁনমিয়া–১নং ওয়ার্ড( সেকান্দরনগর)
মোঃ সালতু মিয়া–২নং ওয়ার্ড(সেকান্দরনগর)
সিরাজুল ইসলাম –৩নং ওয়ার্ড(উঃ সেকান্দরনগর)
মোতাহার মিয়া–৪নং ওয়ার্ড(তেউরিয়া)
হারেছ মিয়া–৫নং ওয়ার্ড(উত্তর ধলা)
রঞ্জু মিয়া–৭নং ওয়ার্ড(চাঁনপুর-গজেন্দ্রপুর)
গেনু মিয়া–৮নং ওয়ার্ড(ভেইয়ারকোনা)
মো:হুমায়ূন কবির–৯নং ওয়ার্ড(কলুমা)
জাওয়ার ইউনিয়ন

জাওয়ার ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
জাওয়ার গ্রামের পূর্ব নাম ছিলো নুসরতগঞ্জ।
নুসরতগঞ্জ নাম করণ করা হয় নাসিরউদ্দিন নুসরাত শাহের নামে নামে। (বাংলার সুলতান) 
পরবর্তী যুগের পরিবর্তনে নাম হয় জাওয়ার।
১.জাওয়ার জমিদার বাড়ি
২.জাওয়ার পীর বাড়ি
৩.হীজলজানি মিনি কক্সবাজার 
৪.আল্লামা ফরিদ উদ্দিন মাসউদ হুজুরের বাড়ি
৫.জাওয়ার উচ্চ বিদ্যালয় 
৬.ঐতিহাসিক জাওয়ার বাজার (নুসরাত গঞ্জের বাজার)
জাওয়ার গ্রামের ঐতিহ্যবাহী বাড়ি
১.জাওয়ার জমিদার বাড়ি
২.জাওয়ার পীর সাহেব বাড়ি ( সৈয়দ বাড়ি) 
৩.জাওয়ার ভুঞা বাড়ি(নুরুল ইসলাম ভুঞা বাড়ি)
৪.জাওয়ার খান বাড়ি (এড.শাহরিয়ার খান বাড়ি)
৫.আল্লামা ফরিদ উদ্দিন মাসউদ হুজুর এর বাড়ি
৬. জাওয়ার আকন্দ বাড়ি (আব্দুল আলীম আকন্দ) গ্রামের এই বাড়ির মানুষ গন গ্রামের মানুষের জন্য তাদের সর্বোচ্চ সহায়তা দিয়ে যাচ্ছে ।
৫০০০০
শিক্ষার হার :
শিক্ষা প্রতিষ্ঠান.জাওয়ার উচ্চ বিদ্যালয়
বর্তমান চেয়ারম্যান-
দামিহা ইউনিয়ন

দামিহা ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
আয়তন – ১১.৪৭ (বর্গ কিঃ মিঃ)
লোকসংখ্যা – ৪০২৭৯ জন, পুরুষ ১৯১৫৪ জন মহিলা ২১১২৫ জন।
শিক্ষার হার :
শিক্ষা প্রতিষ্ঠান
জনাব মুজিবুর হক চুন্নু এমপি
বর্তমান চেয়ারম্যান-
দিগদাইড় ইউনিয়ন, তাড়াইল

দিগদাইড় ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
এটি তাড়াইল উপজেলার দক্ষিণ-পূর্ব অবস্থিত । করিমগঞ্জ উপজেলার গুজাদিয়া ইউনিয়নের পূর্ব দিকে ও 5 নং দামিহা ইউনিয়নের পশ্চিমে অবস্থিত জনসংখ্যা বহুল একটি ইউনিয়ন।
১।কল্লা
২।আছভয়া
৩। করাতি 
৪। দিগদাইড়
৫। বড়োয়া
৬। সিংধা
৭। লক্ষিপুর
৮। নয়নসুখ
এছাড়াও আরো অনেক গ্রাম এই দিগদাইড় ইউনিয়নে রয়েছে।।
তাড়াইল-সাচাইল ইউনিয়ন

তাড়াইল-সাচাইল ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।
শিক্ষার হার :৭০%
শিক্ষা প্রতিষ্ঠান
দড়িজাহাঙ্গীরপুর পদ্মবিল
বর্তমান চেয়ারম্যান-
তানাজ ইরানি

তানাজ ইরানি (বা তানাজ লাল; জন্ম: ৮ই এপ্রিল ১৯৭২) একজন ভারতীয় অভিনেত্রী। তিনি বেশ কয়েকটি বলিউড চলচ্চিত্র এবং হিন্দি টেলিভিশন ধারাবাহিকে অভিনয় করেছেন। তিনি তাঁর অভিনয় জীবনের প্রথম দিকে তানাজ লাল এবং তানাজ কুরিম (তাঁর প্রাক্তন স্বামী ফরিদ কুরিম) হিসাবেও ভূষিত হয়েছিলেন। তিনি ২০০৯ সালে কালার্স টিভি-এ প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৩য় আসরে একজন প্রতিযোগী হিসেবে অংশ নিয়েছিলেন; যেখানে তিনি ১০ম স্থান অধিকার করেছিলেন।
তানাজ ইরানি ২০০০ সালে তাঁর চলচ্চিত্র জীবন শুরু করেছিলেন, তাঁর প্রথম চলচ্চিত্রের নাম ছিল "হদ কর দি আপনে"। তিনি ২০০২ সালে অনুষ্ঠিত মিসেস ইন্ডিয়া-র রানার আপও ছিলেন। আব্বাস মস্তানের রোমাঞ্চকর ছবি "৩৬ চায়না টাউন", সুরজ বরজাতিয়ার "ম্যায় প্রেম কি দিওয়ানি হুঁ" এবং জুগল হন্সরাজের "রোডসাইড রোমিও" তাঁর অভিনীত চলচ্চিত্রের মধ্যে অন্যতম। এছাড়াও তিনি "ইয়ে মেরি লাইফ হ্যায়" এবং "কিস দেশ মে হ্যায় মেরা দিল"-সহ বেশ কয়েকটি টেলিভিশন ধারাবাহিকে অভিনয় করেছেন। তিনি রাকেশ রোশন পরিচালিত "কহো না প্যার হ্যায়" নামক চলচ্চিত্রেও অভিনয় করেছিলেন। এই চলচ্চিত্রে তিনি আমিশার সম্পর্কিত বোন নিউজিল্যান্ডের নীতার চরিত্রে অভিনয় করেছিলেন। পঙ্কজ কাপুর অভিনীত "জবান সামহাল কে" ছবিতে হিন্দি শেখার চেষ্টা করা এক অল্প বয়স্ক অ্যাংলো-ভারতীয় মেয়ের চরিত্রে অভিনয়ের জন্য তিনি খ্যাতি অর্জন করেছিলেন। ২০০৯ সালে, কালার্স টিভি-তে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৩য় আসরে একজন প্রতিযোগী হিসেবে অংশ নিয়েছিলেন; যেখানে তিনি ৪১ দিন অবস্থান করে অবশেষে ১০ম স্থান অধিকার করেছিলেন। বর্তমানে তিনি স্টার প্লাসে প্রচারিত কাহাঁ হাম কাহাঁ তুম নামক টেলিভিশন ধারাবাহিকে নিশি সিপ্পি চরিত্রে অভিনয় করছেন।
তানাজ ইরানি ১৯৭২ সালের ৮ই এপ্রিল তারিখে ভারতের মহারাষ্ট্রের মুম্বইয়ে জন্মগ্রহণ করেছিলেন। তিনি জন্মগতভাবে একজন ভারতীয় পারসী। তানাজের জিউস নামে একটি ছেলে এবং জিয়ান নামে এক কন্যা সন্তান আছে। জিয়ানের জন্ম হয়েছিল পূর্ব বিবাহ থেকে। বর্তমানে তিনি বখতিয়ার ইরানির সাথে বিবাহ বন্ধনে আবদ্ধ হয়েছেন। ফরিদ কারিউমকে বিয়ে করার সময় তানাজ খুব ছোট ছিলেন। তিনি যখন জিয়ানের মা হয়েছিলেন তখন তিনি মাত্র ২০ বছর বয়সী ছিলেন। ফরিদ কুরিমের সাথে বিবাহ বিচ্ছেদের পরে তিনি টেলিভিশন ধারাবাহিকে অভিনয় শুরু করেন। ২০০৬ সালে, "ফেম গুরুকুলের" সেটে অভিনেতা বখতিয়ার ইরানি (দেলনাজ ইরানির ভাই)-এর সাথে তাঁর দেখা হয়েছিল। দুই জন দুইজনের প্রেমে পড়ে বিয়ে করার সিদ্ধান্ত নিয়েছিলেন। তবে বখতিয়ারের পরিবার এটিকে অনুমোদন দেয়নি; কারণ তানাজ বখতিয়ারের চেয়ে সাত বছরের বড়। যাহোক, দেলনাজ এবং তাঁর বড় ভাই পৌরুষ ইরানি তাঁদের বাবা-মাকে বোঝাতে সহায়তা করেছিলেন এবং অবশেষে ২০০৭ সালে এই দম্পতি বিবাহ বন্ধনে আবদ্ধ হয়েছিলেন। ২০০৮ সালের ২০শে মার্চ তারিখে এই দম্পতির প্রথম সন্তান (যা একটি ছেলে সন্তান) জন্মগ্রহণ করে। তাঁরা গ্রীক ঈশ্বর জিউস-এর নাম অনুসারে তাঁদের ছেলের নামকরণ করেছিল।
কনিষ্ঠা ধনকড়

কনিষ্ঠা ডাঙ্কার একজন ভারতীয় অভিনেত্রী, যিনি ২০১১ সালে প্যান্টালুনস ফেমিনা মিস ইন্ডিয়া নির্বাচিত হন, যেখানে হাসলিন কৌর ফেমিনা মিস ইন্ডিয়া আর্থ নির্বাচিত হন। তিনি পরে মিস ওয়ার্ল্ড ২০১১-তে ভারতের প্রতিনিধিত্ব করেন। সেখানে তিনি শীর্ষ ৩০-এ জায়গা করে নেন।
তিনি ২০১১ সালের ৬ নভেম্বর যুক্তরাজ্যের লন্ডনে অনুষ্ঠিত "মিস ওয়ার্ল্ড ২০১১" সুন্দরী প্রতিযোগীতায় অংশগ্রহণ করে শীর্ষ ৩০-এ জায়গা করে নেন।
হান্তাভাইরাস ভ্যাক্সিন

হানতাভাইরাস ভ্যাকসিন হচ্ছে একটি ভ্যাকসিন যা মানবদেহে হানতাভাইরাস জনিত সংক্রমণ  hantavirus hemorrhagic fever with renal syndrome (HFRS) অথবা hantavirus pulmonary syndrome (HPS) এর বিরুদ্ধে কাজ করে। ভ্যাক্সিনটিকে খুবই গুরুত্বপূর্ণ বিবেচনা করা হয়। কারণ বিশ্বব্যাপী হান্তাভাইরাসের সংক্রমন অনেক বেশি। ১৯৫০ থেকে ২০০৭ সালের মধ্যে চীনের ১৫ লক্ষ লোক এই ভাইরাসে আক্রান্ত হয় এবং ৪৬ হাজার লোক মারা যায়। ২০০৫ থেকে ২০১০ এ ফিনল্যান্ডে ৩২ হাজার এবং ১৯৯৬ থেকে ২০০৬ এ রাশিয়ায় ৯০ হাজার লোক এই ভাইরাসে আক্রান্ত হয়।
১৯৯০ সালে প্রথম হান্তাভাইরাস ভ্যাক্সিন প্রস্তুত করা হয় "'হান্তান নদী ভাইরাসে'" বিরুদ্ধে। সেইসময় ভাইরাসটি তীব্র আকার ধারণ করে। হিসাব অনুযায়ী প্রতিবছর চীনে দুই লাখ ডোজ ভ্যক্সিন প্রদান করা হয়। ২০০৭ সাল থেকে চীনে HFRS রোগীর সংখ্যা ২০ হাজারের নিচে নেমে আসায় ভ্যক্সিনের ব্যপক ব্যবহারও কমে আসে।
আরেকটি হান্তাভাইরাস হচ্ছে সিউল ভাইরাস যার চিকিৎসায় এই ভ্যাক্সিন ব্যবহার করা হয়ে থাকে। তবে ধারণা করা হয় ভ্যাক্সিনটি পুউমালা ভাইরাস ও ডোবরাভা-বেলগ্রেড ভাইরাসসহ ইউরোপীয় হান্তাভাইরাসের বিরুদ্ধে কার্যকরী নয়। ভ্যাক্সিনটির ফার্মাসিউটিক্যালস বাণিজ্যিক নাম হান্তাভ্যাক্স। ২০১২ সাল থেকে ইউরোপ কিংবা আমেরিকায় কোনপ্রকার হান্তাভাইরাস ভ্যাক্সিন ব্যবহারের অনুমোদন দেয়া হয়নি  হান্তাভাইরাসের ভ্যাক্সিনের দ্বিতীয় পর্যায়ের গবেষণা চলমান রয়েছে।